open-index/open-wikipedia-markdown huggingface dataset:
Siverų Naugardas

**Siverų Naugardas**, kitaip **Severų Naugardas, Severianų Naugardas** (, ) – miestas Ukrainos šiaurėje, Černigovo srityje, į šiaurę nuo Konotopo, Desnos dešiniajame krante, 40 km nuo sienos su Rusija. Rajono centras. Ateina Gomelio–Unežos geležinkelio atšaka, plentai į Semenivką, Hluchivą. Maisto (sūrio, duonos, grūdų), medienos apdirbimo, statybinių medžiagų pramonė. Turizmas.

Yra Viešpaties Atsimainymo vienuolyno kompleksas (pastatytas XVII–XVIII a.), Dievo Motinos Ėmimo į Dangų soboras (XVII–XVIII a.) ir varpinė (1820 m.), Šv. Mikalojaus cerkvė (1760 m.), Triumfo arka (1786–1787 m.). Veikia istorijos ir kraštotyros muziejus.

2001 m. 93,7 % miesto gyventojų užsirašė ukrainiečiais, 5,3 % – rusais, 0,3 % – baltarusiais; 65,8 % vartojo ukrainiečių, 34,0 % – rusų kalbą.

## Istorija

Miesto įkūrimo data nežinoma, minimas 1096 m. kaip Severianų Naugardo kunigaikštystės sostinė. Apie Severianų Naugardo kunigaikščio Igorio Sviatoslavičiaus žygį prieš polovcus pasakojama 1185 m. sakmėje. 1239 m. miestą sugriovė mongolai-totoriai, vėliau pateko į naujai sudarytą Briansko kunigaikštystę. XIV a. antroje pusėje – XV a. miestas pateko į Lietuvos Didžiosios Kunigaikštystės sudėtį. Po Vedrošos mūšio (1500 m.) 1503 m. Severianų Naugardas atiteko Maskvos Didžiajai Kunigaikštystei, pagal 1618 m. Deulino paliaubas – Lenkijai. Pagal 1667 m. Andrusovo taikos sutartį miestas vėl grįžo Rusijai.

1782 m. tapo Severianų Naugardo vietininkijos centru, 1797 m. – apskrities centru Mažosios Rusios gubernijoje, 1802 m. – Černigovo gubernijoje. 1918 m. sausį mieste paskelbta tarybų valdžia, nuo balandžio ir gruodžio Naugardą valdė baltagvardiečiai. 1941–1943 m. miestą buvo užėmę naciai, tuo metu jis smarkiai suniokotas. Po karo atstatytas. 2022 m. vasarį–balandį Siverų Naugardas buvo užimtas Rusijos pajėgų, daug gyventojų miestą paliko. 2022 m. gegužę subombarduota mokykla, žuvo 3, sužeista 19 žmonių.


Новгород-Сіверський.jpg|Miesto aikštė
Новгород-Северский. Успенский собор..JPG| Dievo Motinos Ėmimo į Dangų soboras
Новгород-Сіверський. Спасо-Преображенський монастир. Собор.JPG|Viešpaties Atsimainymo vienuolyno soboras
Микільська церква у Новгороді-Сіверському.jpg| Šv. Mikalojaus cerkvė
Novhorod-Siverskyi, triumphal arch.JPG|Triumfo arka


## Šaltiniai
Niu Kamberlandas (Vakarų Virdžinija)

**Niu Kamberlandas** () – miestas Jungtinėse Amerikos Valstijose, šiaurinėje Vakarų Virdžinijos dalyje, apie 9 km į šiaurę nuo Virtono, kitapus Ohajo upės nuo Ohajo valstijos. Įsikūręs pačioje vadinamojo Šiaurinio Vakarų Virdžinijos apendikso šiaurėje. Hankoko apygardos administracinis centras. Gyvenamoji vieta didesniuose miestuose: Pitsberge, Virtone bei Vilinge dirbantiems žmonėms.
## Istorija

Būsimojo miestelio planą 1839 m. sudarė Džonas Kapis, jis pastatytas Fort Čapmano vietoje. Oficialus statusas gyvenvietei suteiktas 1849 m. Iš pradžių jos pavadinimas buvo Vernonas arba Kapitaunas, bet Kapis jį pakeitė į Niu Kamberlandą, siekiant įtikti naujakuriams iš Kamberlando Merilando valstijoje. Pirmąjį namą gyvenvietėje 1840 m. pavasarį pastatė Džonas Čapmanas; netrukus atsirado ir daugiau namų, pradėjo kurtis įmonių, įsteigta mokykla, pastatyta bažnyčia.

1848 m., suformavus Hankoko apygardą, dėl tapimo jos administraciniu centru varžėsi dvi gyvenvietės: Niu Kamberlandas ir Niu Mančesteris. Referendumu juo išrinktas Niu Kamberlandas, tačiau apygardos valdžia su tuo nesutiko, todėl buvo rengiama keletas papildomų referendumų, kol išrinktas Niu Mančesteris. 1884 m. vykę rinkimai galutinai išsprendė šį klausimą ir Niu Kamberlandas tapo nuolatine apygardos sostine. 1862 m., JAV pilietinio karo metu, Niu Kamberlande buvo suorganizuota Vakarų Virdžinijos savanorių pėstininkų 12-ojo pulko 1-oji kuopa. Tarp seniausių Hankoko apygardos laikraščių yra „*Independent*“ ir „*Hancock County Courier*“. Miestas nepatyrė tokio pramonės augimo, kokio buvo tikėtasi, o daugiausiai gyventojų miestas turėjo 1890 m. – 2305.

## Gyventojai
2020 m. JAV gyventojų surašymo duomenimis, mieste gyveno 92,25 % baltųjų, 4,71 % mišrios rasės, 2,25 % lotynoamerikiečių, 0,39 % afroamerikiečių, 0,29 % kitų rasių ir 0,1 % indėnų kilmės gyventojų.

## Šaltiniai
Niu Glarusas

**Niu Glarusas** () – kaimas Jungtinėse Amerikos Valstijose, pietinėje Viskonsino valstijos dalyje, apie 40 km į pietvakarius nuo Madisono, prie Mažosios Cukraus upės (Litl Šugar Riverio). Kaime gyvena daug šveicarų kilmės žmonių. Niu Glarusas įsikūręs pienininkystės regione, garsėja šveicarišku ir kitokių rūšių sūriais. Vystomas turizmas. Nuo 1938 m. veikia *„Swiss Historical Village*“ – muziejus po atviru dangumi, kuriame yra pirmųjų šio kaimo namų replikų, įskaitant sūrio gamyklą, kalvę, dešrų parduotuves. 1937 m. pastatytoje šveicariško stiliaus šalė replikoje „*Chalet of the Golden Fleece*“ veikia muziejus. Kiekvieną birželį vyksta polkos bei draminis Heidos festivaliai, rugpjūtį – *Volksfest* (Šveicarijos valstybės dienos šventė), o rugsėjį – Viliaus Telio festivalis; jo metu vyksta šios Frydricho Šilerio parašytos dramos vaidinimas. Į pietus nuo kaimo yra Niu Glaruso miško valstijos parkas. Šalia kaimo eina ledynmečio valstybinis pažintinis takas.

## Istorija
1845 m. gyvenvietę įkūrė apie 100 šveicarų imigrantų iš Glaruso kantono, kurie, dėl ekonominės krizės, pabėgo iš Šveicarijos. Bendruomenė veikė taip: visi dalinosi gamtos ištekliais, o žemė buvo skiriama atsitiktine tvarka. 1901 m. suteiktas kaimo statusas.

## Gyventojai
2020 m. JAV gyventojų surašymo duomenimis, kaime gyveno 92,76 % baltųjų, 3 % mišrios rasės, 2,87 % lotynoamerikiečių, 0,62 % azijiečių, 0,53 % afroamerikiečių, 0,13 % indėnų ir 0,09 % kitų rasių kilmės gyventojų.

## Šaltiniai
Naujasis Bžeskas

**Naujasis Bžeskas** () – miestas pietų Lenkijoje, Mažosios Lenkijos vaivadijoje, Prošovicės apskrityje, apie 31 km nuo Krokuvos, 62 km nuo Naujojo Sončo. Įsikūręs prie Vyslos upės.

## Istorija
Įkurtas ant kalvos virš Vyslos slėnio. Miesto teisės suteiktos 1279 m. Išsiskyrė dviem turgaus aikštėmis. Nuo 1223 m. priklausė norbertinų vienuolynui. 1869 m. atimtos miesto teisės. Tarpukariu miestas priklausė Grušuvo valsčiui. XX a. 3–iojo dešimtmečio pabaigoje gyventojai vertėsi prekyba, smulkiaisiais amatais ir žemės ūkiu.


Wisła Bridge, Nowe Brzesko.jpg|Tiltas per Vyslą
Piłsudskiego Street in Nowe Brzesko (3).jpg|Juzefo Pilsudskio gatvė
Nowy Rynek in Nowe Brzesko (3).jpg|Turgaus aikštė


## Šaltiniai

## Nuorodos
* Oficiali svetainė
Ilona Gelažnikienė

**Ilona Gelažnikienė**  (g. 1971 m. gegužės 18 d. Linkuvoje, Pakruojo raj.) – Lietuvos politikė, pedagogė, savivaldybininkė.

## Biografija

Studijavo Šiaulių pedagoginiame institute. 1993 m. įgijo pradinių klasių mokytojos kvalifikaciją, 1996 m. ten pat baigė socialinių mokslų (edukologijos) magistrantūrą. 

1993–2019 m. dirbo pedagoginį darbą. Iki 2000 m. buvo pradinių klasių mokytoja Šiaulių Šventupio vidurinėje mokykloje, vėliau vadovavo VšĮ Vilniaus Žirmūnų darbo rinkos mokymo centro Pakruojo skyriui.

2019–2023 m. užėmė Pakruojo rajono savivaldybės administracijos direktorės pareigas.

2023–2024 m. dirbo verslo įmonėse: UAB „Omniteksas“ (konsultantė), UAB „Žeimelio trikotažas“ (plėtros vadovė).

## Politinė karjera

2005 m. tapo Lietuvos socialdemokratų partijos nare. 2017 m. išrinkta į partijos Pakruojo skyriaus Tarybą. Nuo 2019 m. 
buvo Lietuvos socialdemokračių moterų sąjungos Pakruojo skyriaus narė. 2020–2023 m. išrinkta nare į LSDP Tarybą. 

2023–2024 m. dirbo Pakruojo rajono savivaldybės taryboje.

2024 m. išrinkta į 2024–2028 m. Seimą, laimėjusi Žiemgalos rytinėje rinkimų apygardoje antrajame rinkimų ture. Seime užėmė LSDP frakcijos seniūno pavaduotojos pareigas.

## Šaltiniai

## Nuorodos

* Kandidatė į savivaldybės tarybos narius. Ilona Gelažnikienė *vrk.lt*, 2023.
Niuport Niusas

**Niuport Niusas** () – miestas Jungtinių Amerikos Valstijų rytuose, Virdžinijos rytinėje dalyje, šiaurinėje Hampton Roudso sąsiaurio pakrantėje, prie Džeimso žiočių. Kartu su Portsmutu, Hamptonu ir Norfolku sudaro Hampton Roudso uostą. Yra uosto įrenginių, galinčių perkrauti didelius kiekius akmens anglies, rūdos, skysčių ir kitų krovinių, vystoma tekstilės, popieriaus, aeronautikos ir elektronikos įrangos, naftos produktų gamybos pramonė. Nuo 1930 m. veikia jūreivių muziejus su laivų modelių kolekcijomis ir biblioteka. Mieste taip pat veikia Virdžinijos karo muziejus, kuriame yra eksponatų iš nacių koncentracijos stovyklų ir Berlyno sienos, Virdžinijos gyvasis muziejus su akvariumu ir planetariumu bei Kristoferio Niuporto universitetas, įsteigtas 1960 m. Yra fizikinių dalelių tyrimų laboratorija, o į šiaurę nuo miesto – Niuport Niuso‑Viljamsbergo tarptautinis oro uostas. Į Ričmondą ir Norfolką nutiesti plentai, geležinkeliai.

## Istorija

Šioje vietoje pirmiausiai (1621 m.) apsigyveno Danielis Gukinas, atsivežęs 50 naujakurių iš Airijos. Pavadinimo kilmė neaiški, tačiau, pagal tradiciją, siejama su kapitonu Kristoferiu Niuportu, penkių ekspedicijų į Džeimstauną (1606–1612 m.) vadu, ir 1621 m. iš Airijos atvykusiu seru Viljamu Niusu.

Gyvenvietės augimas prasidėjo po 1870 m., kai ši vieta buvo parinkta anglių gabenimo uostui, aptarnaujančiam Česapiko ir Ohajo geležinkelį. Planas sudarytas 1882 m., o 1886 m., čia įkūrus „*Newport News Shipbuilding and Dry Dock*“ laivų aptarnavimo kompaniją, miesto klestėjimas jau buvo užtikrintas. Čia veikė viena didžiausių ir pažangiausių pasaulyje laivų statyklų. Pastatyti laineriai SS ''America'', SS ''United States'', lėktuvnešiai USS ''Forrestal'', USS ''Enterprise'', kiti garsūs laivai. Taip pat buvo statomi atominiai povandeniniai laivai, skirti šaudyti valdomomis raketomis. Niuport Niusas buvo svarbus tiekimo ir įlaipinimo uostas abiejų – Pirmojo ir Antrojo – pasaulinių karų metu.

Miesto statusas suteiktas 1896 m. 1952 m. Niuport Niusas atsiskyrė nuo Voriko apygardos ir tapo nepriklausomu miestu. Tais pačiais metais Voriko apygarda tapo Voriko miestu, o šis 1958 m. prijungtas prie Niuport Niuso.

## Gyventojai
2020 m. JAV gyventojų surašymo duomenimis, mieste gyveno 41,27 % afroamerikiečių, 38,26 % baltųjų, 10,36 % lotynoamerikiečių, 5,64 % mišrios rasės, 3,35 % azijiečių, 0,6 % kitų rasių, 0,31 % indėnų ir 0,22 % Ramiojo vandenyno salų kilmės gyventojų.

## Šaltiniai
Niuporto apygarda

**Niuporto apygarda** () – apygarda Jungtinių Amerikos Valstijų šiaurės rytinėje dalyje, Rod Ailando valstijos pietryčiuose. Šiaurėje ir rytuose ribojasi su Masačusetso valstija, o pietuose ir vakaruose – su  Atlanto vandenynu. Apima Naraganseto įlankoje esančias Konanikuto, Prudenso ir Rod Ailando salas. Oficialios apygardos būstinės nėra, o pagrindinės gyvenvietės: Niuportas, Portsmutas ir Midltaunas. Daugiausiai vystomas turizmas.

## Istorija
Apygarda įkurta 1703 m.; viena iš pirmųjų dviejų Rod Ailando ir Providenso Plantacijų kolonijos apygardų. Kolonijiniais laikais joje buvo svarbus jūrų uostas. Kaip ir visos kitos Rod Ailando apygardos, Niuporto apygarda nuo 1842 m. nebeatlieka jokių vyriausybinių funkcijų. 

## Gyventojai
2020 m. JAV gyventojų surašymo duomenimis, apygardoje gyveno 82,8 % baltųjų, 6,53 % lotynoamerikiečių, 4,71 % mišrios rasės, 3,09 % afroamerikiečių, 1,8 % azijiečių, 0,31 % indėnų, 0,7 % kitų rasių ir 0,06 % Ramiojo vandenyno salų kilmės gyventojų.

## Šaltiniai
Niuberio apygarda

**Niuberio apygarda** () – apygarda Jungtinių Amerikos Valstijų pietryčiuose, Pietų Karolinos valstijos centrinėje dalyje, išsidėsčiusi Pidmonto plynaukštėje. Rytinės ribos eina palei Brodo upę ir Paro tvenkinį, pietinės – palei Saludos upę. Administracinis centras – Niuberis. Pietrytiniame apygardos pakraštyje, užtvenktoje Saludos upėje, įsikūręs Dreherio salos valstijos parkas. Šiaurinę apygardos dalį dengia Samterio valstybinis miškas. Vystoma gyvulininkystė (kalakutai, galvijai, kiaušiniai, pienas), kiek mažiau – žemdirbystė. Vištienos apdorojimas, medienos ruoša, tekstilės produktų gamyba.

## Istorija
Kolonijiniu laikotarpiu vietovėje gyveno indėnai čerokiai. Apygarda įkurta 1785 m., manoma, pavadinta pagal vieną iš naujakurių. XIX amžiuje ir didžiosios XX amžiaus dalies metu apygarda įėjo į svarbų medvilnės auginimo regioną. Kaip ir kitose žemutinės Pidmonto plynaukštės apygardose, Niuberio apygardoje vyravo dirvožemio išsekimas ir erozija, pasėliai nukentėdavo nuo žiedgraužių. Nuo Antrojo pasaulinio karo pabaigos šioje teritorijoje vyrauja pušynai. 

## Gyventojai
2020 m. JAV gyventojų surašymo duomenimis, apygardoje gyveno 60,01 % baltųjų, 27,47 % afroamerikiečių, 8,76 % lotynoamerikiečių, 2,92 % mišrios rasės, 0,36 % azijiečių, 0,28 % indėnų, 0,19 % kitų rasių ir 0,01 % Ramiojo vandenyno salų kilmės gyventojų.

## Šaltiniai
Nove Miastečkas

**Nove Miastečkas** () – miestas vakarų Lenkijoje, Liubušo vaivadijoje, Nova Sulės apskrityje, apie 12 km nuo Nova Sulės, 30 km nuo Polkovicių, 31 km nuo Zeliona Guros.

Veikia kultūros centras, vaikų darželis, malūnas.

## Istorija
Ištakos siekia XIII a. 1-ąją pusę. Pirmą kartą paminėtas 1296 m. Manoma, kad jo įkūrėjas buvo kunigaikštis Henrikas III. 1634 m. nusiaubė didelis gaisras. XIX a. pab. nutiesta Kožuchuvo–Niegoslavicų geležinkelio linija.


Nowe Miasteczko, ratusz (3).jpg|Rotušė
Nowe Miasteczko1.jpg|Dievo Apvaizdos bažnyčia
Nowe miasteczko 70.jpg|1970 m.


## Šaltiniai

## Nuorodos
* Oficiali svetainė
Naujasis Duninuvas

**Naujasis Duninuvas** () – kaimas centrinėje Lenkijoje, Mazovijos vaivadijoje, Plocko apskrityje, 16 km nuo Plocko, 29 km nuo Vloclaveko. Įsikūręs prie Vyslos upės.

## Istorija
Pirmą kartą paminėtas 1346 m. 1414 m. prie Duninuvo per pontoninį tiltą per Vyslą persikėlė Jogailos kariuomenė. 1846 m. įkurta cukraus gamykla ir pastatytas Vyslos uostas. 1939 m. vietovę okupavo nacistinės Vokietijos kariuomenė, veikė pogrindinis švietimas. 1944–1945 m. vyko mūšiai, gyvenvietė buvo smarkiai apgriauta.


MOs810 WG 2 2018 (Wloclawek Lake) (Immaculate Conception church in Nowy Duninów) (2).jpg|Švč. Mergelės Marijos Nekaltojo Prasidėjimo bažnyčia
NowyDuninowPalac.jpg|Neorenesanso rūmai
MOs810 WG 2 2018 (Wloclawek Lake) (Cemetery in Nowy Duninow) (cemetery in Nowy Duninow) (2).jpg|Koplyčia
Nowy Duninów, keja - panoramio.jpg|Prieplauka
Nowy Duninów 1.jpg|Neogotikiniai rūmai


## Šaltiniai

## Nuorodos
* Oficiali svetainė
Liubavos Nove Miastas

**Liubavos Nove Miastas** () – miestas šiaurės Lenkijoje, Varmijos Mozūrų vaivadijoje, Nove Miasto apskrityje, apie 15 km nuo Liubavos, 70 km nuo Olštyno, 120 km nuo Gdansko. Įsikūręs prie Dravantos upės.

## Istorija

Susiformavo viduramžiais. 1325 m. miestą įkūrė Otas fon Liuterbergas. 1325–1466 m. miestas priklausė Kryžiuočių ordinui. Po 1466 m. buvo Lenkijos karalystės sudėtyje. 1772 m., po pirmojo Abiejų Tautų Respublikos padalijimo, perėjo Prūsijai. 1920 m. atiteko Lenkijai.

1939 m. rugsėjo pradžioje miestą užėmė Vermachtas. 1945 m. sausio 21 d. į miestą įžengė Raudonoji armija.


Nowe Miasto Lubawskie - brama Lubawska (02).jpg|Viduramžių stiliaus vartai
Bazylika świętego Tomasza Apostoła w NML 2025.jpg|Šv. Tomo bazilika
Nowe Miasto Lubawskie, Rynek 1, Urząd Miasta.jpg|Miesto rotušė
Nowe Miasto Lubawskie, dawny kościół ewangelicki (1).jpg|Buvusi evangelikų bažnyčia, dabar kino teatras


## Miestai partneriai

Miestai, su kuriais Nove Miastas yra užmezgęs partnerystės ryšius:
*  Hudė, Vokietija
*  Šalčininkai, Lietuva

## Šaltiniai

## Nuorodos
* Oficiali svetainė
Saba Mamacašvili

**Saba Mamacašvilis** (*საბა მამაცაშვილი*; g. 2002 m. rugpjūčio 23 d.) – Sakartvelo futbolininkas, gynėjas.

## Karjera
Kitados (2011–2020) priklausė „Saburtalo“ klubo jaunimo ugdymo sistemai. Nuo 2021 m. priklausė Saburtalo klubui. 2023 m. nuomos pagrindais perleistas FC Gagra. 

2024 m. persikėlė į IK Sirius (Švedija). 2025 m. sezone buvo išnuomotas Kalmar FF (Švedija).

2026 m. vasario 27 d. tapo žinoma, kad futbolininkas nuomos pagrindais persikėlė į FK Žalgiris.

2026 m. vasario 23 d. oficialiai debiutavo klube TOPLYGA rungtynėse prieš Telšių „Džiugą“. Rungtynes pradėjo startinėje sudėtyje ir žaidė iki finalinio švilpuko. Telšių „Džiugas“ palaužė varžovus rezultatu 3–2.

## Statistika
; Toplygos statistika

Spalvų reikšmės:
:  rungtyniavo TOPLYGA;

## Laimėjimai
; su FK Žalgiris
: **[[TOPLYGA]]** TBA

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* [ Globalsportsarchive]
Bryan Teixeira

**Brajanas Teišeira** (*Bryan Teixeira*; g. 2000 m. rugsėjo 1 d.) – Žaliojo Kyšulio futbolininkas, gynėjas.

## Karjera
Kitados priklausė Fleury 91 bei Clermont Foot 63 jaunimo ugdymo sistemoms. Nuo 2019 m. priklausė Clermont Foot 63 klubui. 2020 m. nuomos pagrindais perleistas US Concarneau. Vėliau išnuomotas US Orléans. 2021 m. rugpjūčio 31 d. pranešta, kad perleidžiamas Austria Lustenau (Austrija).

2022 m. birželio 30 d. pasirašyta sutartis su Austria Lustenau.

2023 m. sausio 7 d. persikėlė į Sturm Graz. 2024–2025 m. sezone nuomos pagrindais atstovavo 1. FC Magdeburg (Vokietija).

### FK Žalgiris
2026 m. vasario 9 d. oficialiai paskelbta, kad futbolininkas persikėlė į „Žalgirio“ klubą.

2026 m. vasario 23 d. oficialiai debiutavo klube TOPLYGA rungtynėse prieš Telšių „Džiugą“. Rungtynes pradėjo ant atsarginių suolelio, o aikštėje pasirodė 65 min. vietoje Nemanja Mihajlović. Telšių „Džiugas“ palaužė žalgiriečius rezultatu 3–2.

## Statistika
; Toplygos statistika

Spalvų reikšmės:
:  rungtyniavo TOPLYGA;

## Dalyvavimas čempionatuose

|}

## Laimėjimai
; su FK Žalgiris
: **[[TOPLYGA]]** TBA

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* [ Globalsportsarchive]
Pedro Bahia

**Pedras Bahija**, tikrasis vardas **Pedras Henrikė Pereira Viana** (*Pedro Bahia*, *Pedro Henrique Pereira Viana*; g. 2002 m. vasario 21 d.) – Brazilijos futbolininkas, saugas.

## Karjera
Kitados priklausė Goiá EC akademijai. Bandė laimę Saudo Arabijoje, kur priklausė aukščiausios lygos „Al Wahda“ klubui, tačiau atstovavo U-21 komandai ir joje ilgam neužsibuvo.

Sugrįžęs į Braziliją prisijungė prie „Amazonas“ klubo. Vėliau nuomos pagrindais buvo perleistas Porto Velh EC.

### FK Babrungas
2025 m. vasarą atvyko į Lietuvą ir atstovavo Plungės „Babrungo“ klubui. 2025 m. liepos 22 d. debiutavo klube Pirmos lygos rungtynėse prieš Kretingos „Miniją“. Plungiškiai palaužė varžovus minimalia persvara 1–0.

2025 m. liepos 25 d. pelnė savo pirmuosius du įvarčius Pirmos lygos rungtynėse prieš Žalgiris B. Gustas Jarusevičius pelnė pirmąjį įvartį ir varžovai pirmavo. Pedro Bahia išlygino, o vėliau persvėrė rezultatą plungiškių naudai. Rungtynės baigėsi „Babrungo“ pergale rezultatu 2–1.

2025 m. spalio 31 d. pelnė tris įvarčius Pirmos lygos rungtynėse prieš Panevėžys B. Rungtynės baigėsi „Babrungo“ pergale rezultatu 7–3.

Pirmoje lygoje sužaidė 14 rungtynių ir pelnė 8 įvarčius. Vienerias rungtynes sužaidė LFF taurės turnyre prieš Telšių „Džiugą“, kuomet varžovai nugalėjo plungiškius rezultatu 2–1 ir pateko į kitą turnyro etapą.

### FC Džiugas
2026 m. vasario 2 d. oficialiai paskelbta, kad prisijungė prie „Džiugo“ klubo.

2026 m. vasario 23 d. oficialiai debiutavo klube TOPLYGA rungtynėse prieš Vilniaus „Žalgirį“. Rungtynes pradėjo kaip atsarginis, o 65 min. pasirodė po keitimo vietoje Džiugo Aleksos. Telšių „Džiugas“ palaužė varžovus rezultatu 3–2.

## Statistika

Spalvų reikšmės:
:  rungtyniavo TOPLYGA;
:  Pirmoje lygoje;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Toskanos salynas

**Toskanos salynas** () – salynas Tirėnų jūros šiaurėje, tarp Apeninų pusiasalio ir Korsikos salos. Priklauso Italijai, Toskanos regionui. Plotas 295 km². Apie 34 tūkstančiai gyventojų.

Toskanos salynas apima 7 salas:
* Elba (plotas 224 km²)
* Džilijas (21 km²)
* Kapraja (19,3 km²)
* Montekristas (10,4 km²)
* Pjanoza (10,2 km²)
* Džanutris (2,6 km²)
* Gorgona (2,2 km²)

Salų krantai vingiuoti, paviršius kalnuotas; didžiausias aukštis – 1019 m (Kapanės kalnas, Elbos sala). Klimatas mediteraninis. Per metus škrinta 550–700 mm kritulių.

Toskanos salose auginami javai, vynmedžiai, vaismedžiai, kasama geležies rūda (Elbos sala). Žvejyba. Toskanos salynas priklauso Toskanos salyno nacionaliniam parkui.

Didžiausias miestas ir uostas – Portoferajas (Elbos sala).

## Galerija

Vaizdas:Elba Enfola.jpg|Elbos sala
Vaizdas:Cala Giovanna Pianosa(LI)2.JPG|Pianozos sala
Vaizdas:Capraia Capra.jpg|Kaprajos sala
Vaizdas:Montecristo1.JPG|Montekristo sala
Vaizdas:Spiaggia delle cannelle.JPG|Džilijos sala
Vaizdas:Giannutri coast.jpg|Džianutrio sala
Vaizdas:La Gorgona.jpg|Gorgonos sala


## Šaltiniai

## Nuorodos
* Toskanos salyno nacionalinis parkas (anglų, italų k.)
Nove Bžežnas

**Nove Bžežnas** () – kaimas vakarų Lenkijoje, Didžiosios Lenkijos vaivadijoje, Chodiežo apskrityje, 6 km nuo Budzynio, 11 km nuo Vongroveco. Netoli kaimo yra evangelikų kapinės.

## Istorija
1975–1998 m. gyvenvietė priklausė Pilos vaivadijai. 1976 m. seniūnija buvo perkelta iš Vongroveco valsčiaus į Budzyno valsčių.

## Šaltiniai
Naujasis Žmigrudas

**Naujasis Žmigrudas** () – kaimas pietryčių Lenkijoje, Pakarpatės vaivadijoje, Jaslo apskrityje, 2 km nuo Senojo Žmigrudo, 19 km nuo Krosno, 58 km nuo Naujojo Sončo ir 59 km nuo Žešuvo. Įsikūręs prie Vysloko upės.

Veikia kultūros centras, muziejus, medicinos punktas, vaikų darželis, pramonės ir logistikos įmonės.

## Istorija
Susiformavo XIII a. pabaigoje. 1326 m. minima parapija. 1331 m. popiežius Jonas XXII leido steigti dominikonų vienuolyną. XV–XVI a. vietovė plėtėsi, per ją ėjo prekybos kelias į Vengriją. 1522 m. gyvenvietė sudegė, degė ir 1577 m. Po Pirmojo Abiejų Tautų Respublikos padalijimo, 1772 m., vietovė atsidūrė Austrijos valdžioje. 1934 m. neteko miesto teisių. Per Antrąjį pasaulinį karą buvo okupuotas nacistinės Vokietijos.

Nuo XVI a. kūrėsi žydų bendruomenė. Per Antrąjį pasaulinį karą bendruomenė buvo sunaikinta – įsteigtas getas, vykdytos egzekucijos ir deportacijos.


Nowy Żmigród, kościół Świętych Apostołów Piotra i Pawła (HB3).jpg|Bažnyčia
Jewish mass murder place by Nowy Żmigród, Poland1.JPG|Žydų masinių žudynių vieta
NowyZmigrodSynagogue.jpg|Nacių sudeginta sinagoga, 1939 m.


## Šaltiniai

## Nuorodos
* Oficiali svetainė
Yusuke Omori

**Jusukė Omoris** (, , g. 2005 m. gegužės 3 d.) – Japonijos futbolininkas, saugas.

## Karjera
Profesionalo karjerą pradėjo gimtinėje. Priklausė Tokai Fukuoka. 2024 m. persikėlė į Europą ir prisijungė prie Valmiera (Latvija).

### FK „Sūduva“
2026 m. vasario 20 d. oficialiai tapo žinoma, kad futbolininkas pasirašė sutartį su Marijampolės „Sūduva“.

2026 m. vasario 22 d. oficialiai debiutavo klube TOPLYGA rungtynėse prieš „Sūduvą“. Susitikimą pradėjo kaip atsarginis, o 89 min. pasirodė aikštėje po keitimo vietoje Amadou Sabo. Rungtynės baigėsi nulinėmis lygiosiomis (0–0).

## Statistika
; A lygos statistika.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* [ Globalsportsarchive]
Ibrahima Seck

**Ibrachima Sekas** (, g. 2004 m. gegužės 19 d.) – Senegalo futbolininkas, saugas.

## Karjera
Profesionalo karjerą pradėjo gimtinėje. Priklausė Dakaro „Goréenne“ klubui. 2025 m. persikėlė į Europą. Atstovavo Čenstakavos „Raków“ (Lenkija).

### FK „Sūduva“
2026 m. vasario 6 d. tapo žinoma, kad futbolininkas nuomos pagrindais atstovaus „Sūduvos“ klubui.

2026 m. vasario 22 d. oficialiai debiutavo klube TOPLYGA rungtynėse prieš „Sūduvą“. Susitikimą pradėjo pagrindinėje sudėtyje, o 78 min. buvo pakeistas. Rungtynės baigėsi nulinėmis lygiosiomis (0–0).

## Statistika
; A lygos statistika.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* [ Globalsportsarchive]
Ángel Puerto

**Anchelis Puertas Pineda** (; g. 2002 m. lapkričio 13 d.) – futbolininkas iš Ispanijos, gynėjas.

## Karjera
Gimė Sevilijoje ir priklausė „Sevilla“ klubo jaunimo ugdymo sistemai. Nuo 2018 m. atstovavo šio klubo U-17, U-18 ir U-19 komandoms. 2020 m. pasirašė profesionalo sutartį su „Sevilla“ klubu. 

2022 m. vasarą persikėlė į La Korunjos „RC Deportivo Fabril“ – dublerinę „Deportivo La Coruña“ komandą.

2024–2025 m. sezone atstovavo „Atlético Sanluqueño CF“, kur sužaidė 27 rungtynes ir pelnė 2 įvarčius.

2025 m. vasarą persikėlė į Dobričiaus PFK „Dobrudža“ (Bulgarija), tačiau gruodžio mėnesį paliko klubą.

### „Hegelmann“ klubas
2026 m. sausio 27 d. paskelbta, kad futbolininkas prisijungė prie FC Hegelmann.

2026 m. vasario 22 d. oficialiai debiutavo klube TOPLYGA rungtynėse prieš Gargždų Bangą. Susitikimą pradėjo kaip atsarginis, o 83 min. pasirodė aikštėje po keitimo vietoje Vedad Radonja. Rungtynės baigėsi varžovų pergale rezultatu 2-0.

## Statistika
; A lygos statistika

Spalvų reikšmės:
:  rungtyniavo A lygoje;

## Pasiekimai, įvertinimai
;  su FC Hegelmann 
* TBA

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* [ Globalsportsarchive]
Trenčyno šv. Pranciškaus Ksavero bažnyčia

**Trenčyno šv. Pranciškaus Ksavero bažnyčia** () – Romos katalikų bažnyčia šiaurės vakarų Slovakijoje, Trenčyne, stovinti senamiestyje, prie Taikos aikštės (*Mierové námestie*), greta miesto vartų su bokštu. Ankstyvojo baroko bažnyčios ir pijorų vienuolyno kompleksas yra Slovakijos architektūros ir istorijos paminklas.

Barokinę bažnyčią ir vienuolyną 1653–1657 m. pastatė italų architektai Pietro ir Gotthard Spazzo. 1708 m. kompleksas sudegė. 1709–1713 m. barokinė bažnyčia atstatyta. 1773 m. vienuolynas ir bažnyčia, anksčiau priklausę jėzuitų ordinui, atiteko pijorams.

Šv. Pranciškaus Ksavero vardu tituluojama bažnyčia yra dominuojantis senamiesčio aikštės akcentas, pelnytai priklausantis gražiausiems sakralinio baroko paminklams Slovakijoje. Bažnyčia su dviem bokštais, vienos navos, su šoninėmis koplyčiomis, virš kurių įrengtos galerijos. Statytojai savo projektą grindė Il Gesù bažnyčios Romoje pavyzdžiu, kurios architektūra būdinga kelioms kitoms pastatytoms jėzuitų bažnyčioms, ypač Vidurio Europoje. Bažnyčią puošia iliuzinis kupolo virš navos paveikslas. Iš tikrųjų kupolo virš bažnyčios nėra, bet jis nutapytas taip, kad susidaro įspūdis, jog kupolas iš tikrųjų yra.


Trenčín 05.jpg|Bažnyčia senamiesčio panoramoje
City center of Trenčín, Slovakia.jpg|Pijorų vienuolynas su bažnyčia
Trenčín, Piaristický kostel, interiér (1).jpg|Interjeras
Trenčín, Piaristický kostel, interiér (2).jpg|Lubų puošyba
Trencin Piaristicky Kostol.jpg|Skulptūra fasado nišoje


## Šaltiniai

## Nuorodos

* Piaristický kostol sv. Františka Xaverského *trencin.fara.sk* (parapijos svetainė)
Kapraja

**Kapraja** () – sala Tirėnų jūroje, Toskanos salyne, tarp Apeninų pusiasalio ir Korsikos. Priklauso Italijai, Toskanai, Livorno provincijai. Kapraja yra 62 km į pietvakarius nuo Livorno, 30 km į šiaurės vakarus nuo Korsikos. Plotas – 19,3 km².

Kaprajos sala vulkaninės kilmės, kalnuota. Aukštis iki 447 m. Verčiamasi daugiausia vyno gamyba ir ančiuvių žvejyba.

Graikų sala vadina Aigilonu ( 'uolėtoji'), romėnų – . Žodis kildinamas nuo  'ožkos'. IV–V a. saloje gyveno krikščionių atsiskyrėliai. 1055 m. nusiaubta saracėnų, vėliau valdyta Pizos Respublikos, nuo 1284 m. – Genujos Respublikos. XVI–XVII a. genujiečiai pastatė 3 bokštus apsaugai nuo piratų antpuolių. 1767 m. salą užėmė Korsikos Respublika, vėliau su ja prijungta prie Prancūzijos, bet pagal 1768 m. Versalio sutartį grąžinta Genujai. Po 1815 m. atiteko Sardinijos karalystei, vėliau – suvienytai Italijai. 1872–1986 m. du trečdalius Kaprajos užėmė nuteistųjų kolonija.

2025 m. saloje gyveno 362 žmonės. Pagrindinė gyvenvietė – Kapraja Izola (290 gyv.).


Capraia dal cielo.jpg|Kapraja iš aukštai
Italy - panoramio (12).jpg|Uolingi Kaprajos krantai
Capraia Isola panorama 02.JPG|Kapraja Izolos gyvenvietė
Torre dello Zenobito (Capraia Isola) 04.jpg|Genujiečių Cenobito bokštas


## Šaltiniai
Ricardo Henning

**Rikardas Oliveris Heningas** (, g. 2000 m. rugsėjo 22 d.) – Vokietijos futbolininkas, gynėjas. 

## Karjera
Kitados atstovavo SC Langenhagen jaunimo komandoms. Nuo 2014 m. priklausė Eintracht Braunschweig jaunimo ugdymo sistemai. 2019 m. žaidė Braunschweig II komandoje. 

2019 m. vasarą persikėlė į 1. FC Köln. Rungtyniavo 1. FC Köln II komandoje.

### FC Den Bosch
2023 m. vasarą persikėlė į FC Den Bosch (Nyderlandai). Eerste divisie sužaidė trisdešimt šešerias rungtynes ir pelnė vieną įvartį. 2024 m. gegužės 3 d. pasižymėjo įvarčiu rungtynėse prieš FC Emmen. Susitikimą pradėjo kaip atsarginis, o aikštėje pasirodė 65 minutę po keitimo. Varžovai pirmavo rezultatu 2–0, o Ricardo Henning 75 minutę sušvelnino rezultatą iki 2–1.

### HNK Vukovar 1991
Nuo 2025 m. vasario atstovavo Vukovar (Kroatija). Pirmoje lygoje () sužaidė penkerias rungtynes. Klubas tapo Pirmos lygos nugalėtojais ir pateko į stipriausią šalies futbolo divizioną. Kroatijos futbolo lygoje () sužaidė septynerias rungtynes.

### FK Banga
2026 m. vasario 14 d. oficialiai pranešta, kad futbolininkas atstovaus Gargždų „Bangai“. 

2026 m. vasario 22 d. oficialiai debiutavo klube TOPLYGA rungtynėse prieš FC Hegelmann. Susitikimą pradėjo kaip atsarginis, o aikštėje pasirodė 90 min. po keitimo vietoje Roko Filipavičiaus. Rungtynės baigėsi gargždiškių pergale rezultatu 2-0.

## Statistika

Spalvų reikšmės: 
: TOPLYGA;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* [ Globalsportsarchive]
Carlos Eduardo Galvão Pires

**Kadu** arba **Kadu Galvaunas**, tikrasis vardas **Karlosas Eduardas Galvaunas Piresas** (, g. 2005 m. sausio 7 d.) – Brazilijos futbolininkas, gynėjas.

## Karjera
Kitados priklausė Internacional ir Avaí klubų jaunimo komandoms. Atstovavo „Chapecoense“ klubui. Žaidė U-20 komandoje.

### FK Banga
2026 m. vasario 6 d. tapo žinoma, kad atstovaus „Bangos“ klubui.

2026 m. vasario 22 d. oficialiai debiutavo klube TOPLYGA rungtynėse prieš FC Hegelmann. Susitikimą pradėjo startinėje sudėtyje, o 90 min. buvo pakeistas. Rungtynės baigėsi gargždiškių pergale rezultatu 2-0.

## Statistika
; A lygos statistika

Spalvų reikšmės:
:  Ekipa žaidė A lygoje;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* [ Globalsportsarchive]
Kofi Asare

**Kofis Asarė** (, g. 2002 m. gegužės 31 d.) – Švedijos futbolininkas, saugas. 

## Karjera

Kitados priklausė IFK Tumba, Hammarby IF, Djurgårdens klubų jaunimo ugdymo sistemoms. 

Nuo 2021 m. priklausė Djurgårdens klubui. 2021 m. nuomos pagrindais perleistas IFK Haninge.

2022 m. atstovavo Sandvikens IF. 2023–2025 m. priklausė Landskrona BoIS. 2025 m. vasarą persikėlė į Turku „International“ (Suomija).

### FK Banga
2026 m. vasario 4 d. oficialiai pranešta, kad futbolininkas atstovaus Bangos klubui.

2026 m. vasario 22 d. oficialiai debiutavo klube TOPLYGA rungtynėse prieš FC Hegelmann. Susitikimą pradėjo kaip atsarginis, o aikštėje pasirodė 90 min. po keitimo vietoje Aaron Olugbogi. Rungtynės baigėsi gargždiškių pergale rezultatu 2-0.

## Statistika

Spalvų reikšmės: 
: TOPLYGA;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* [ Globalsportsarchive]
Umaro Candé

**Umaras Kandė** (, g. 2004 m. gruodžio 28 d.) – Bisau Gvinėjos futbolininkas, saugas. 

## Karjera
Gimtinėje priklausė Fidjus Bideras klubui. 2017 m. vasarą persikėlė į Benfica (Portugalija). Nuo 2018 m. tobulėjo FC Porto jaunimo ugdymo sistemoje.

2024 m. persikėlė į SM Caen (Prancūzija), tačiau futbolininkui nepavyko įsitvirtinti klube.

### FK Banga
2026 m. vasario 14 d. tapo žinoma, kad futbolininkas prisijungė prie Gargždų „Bangos“ klubo.

2026 m. vasario 22 d. oficialiai debiutavo klube TOPLYGA rungtynėse prieš FC Hegelmann. Susitikimą pradėjo kaip atsarginis, o aikštėje pasirodė 46 min. po keitimo vietoje Vaido Magdušausko. Rungtynės baigėsi gargždiškių pergale rezultatu 2-0.

## Statistika

Spalvų reikšmės: 
: TOPLYGA;

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* [ Globalsportsarchive]
Montekristas

**Montekristas** () – sala Tirėnų jūroje, Toskanos salyne, 62 km į rytus nuo Korsikos, 40 km į pietus nuo Elbos, 63 km į vakarus nuo Apeninų pusiasalio. Priklauso Italijai, Toskanai, Livorno provincijai. Tai nedidelė (plotas 10,39 km², ilgis 3,4 km, plotis iki 4,1 km) ir kalnuota (aukštis iki 645 m) salelė. Ji patenka į Toskanos salyno nacionalinį parką, sudaro gamtos rezervatą. Yra XIII a. Šv. Mamilijano vienuolyno griuvėsiai (apleistas po 1553 m. piratų antpuolio).

Antikiniais laikais sala buvo žinoma kaip **Oglasa** (, ). Romėnų laikais čia buvo Jupiterio šventykla, kastas granitas. V a. viduryje čia ėmė kurtis krikščionių atsiskyrėliai, iš kurių žymiausias – Šv. Mamilijanas. Tuo laiku salai prigijo Montekristo (*Mons Christi* – „Kristaus kalnai“) pavadinimas. Vėliau Šv. Mamilijano grotos vietoje pastatytas turtingas benediktinų (vėliau perėjo kamalduliams) vienuolynas. Sala priklausė Pizos respublikai, vėliau Pjombino kunigaikštystei. 1553 m. nusiaubta Osmanų piratų ir liko nebegyvenama. XIX a. vid. Montekristą nesėkmingai bandė apgyvendinti vokiečiai, prancūzai, italai. Kurį laiką saloje veikė nuteistųjų kolonija, vėliau tapo karaliaus Viktoro Emanuelio III medžioklės plotu ir privačia valda. II pasaulinio karo metais veikė italų garnizonas. 1971 m. tapo gamtos rezervatu.

Montekriste gyvena 2 nuolatiniai salos prižiūrėtojai, taip pat budi keli miškų agentūros darbuotojai. Patekimas į salą apribotas. Gyvena endeminių driežų, gyvačių, varliagyvių porūšių.

Salą išgarsino 1844 m. Aleksandro Diuma romanas „Grafas Montekristas“.


Ile de Montecristo, Italie, vue aérienne.jpg|Sala iš aukštai
Montecristo islet.jpg|Montekristas iš šiaurės
Cala Maestra.jpg|Maestros užutėkis
Monastero o Abbazia di Montecristo.jpg|Vienuolyno griuvėsiai
Fortezza o Fortilizio di Montecristo.jpg|Tvirtovės liekanos
Capra hircus aegagrus.jpg|Laukinė ožka saloje


## Šaltiniai
Darrell Tibell

**Darelas Tibelis** (; g. 2002 m. vasario 2 d.) – futbolininkas iš Švedijos, puolėjas. Turi Švedijos ir Kamerūno pilietybes.

## Karjera
Kitados priklausė IK Östria Lambohov jaunių, jaunimo komandoms. Vėliau perėjo į IFK Norrköping. Nuo 2022 m. priklausė šiam klubui, tačiau pagrindinėje komandoje įsitvirtinti nepavyko. IFK Norrköping. 2022 m. nuomos pagrindais perleistas IF Sylvia (skol.), o 2023 m. sezone paskolintas Skövde AIK.

2024–2025 m. priklausė Sandefjord klubui (Norvegija). 2024 m. balandžio 1 d. debiutavo Eliteserien rungtynėse prieš Rosenborg. Susitikimą pradėjo kaip atsarginis, o aikštėje pasirodė 78 minutę. varžovai nugalėjo Sandefjord rezultatu 2–0. Dėl patirtos traumos futbolininkas praleido likusią sezono dalį. Į rikiuotę grįžo tik 2024 m. gruodžio 1 d. Eliteserien rungtynėse prieš Fredrikstad.

### „Hegelmann“ klubas
2026 m. vasario 17 d. paskelbta, kad futbolininkas prisijungė prie FC Hegelmann.

2026 m. vasario 22 d. oficialiai debiutavo klube TOPLYGA rungtynėse prieš Gargždų „Bangą“. Susitikimą pradėjo kaip atsarginis, o 83 min. pasirodė aikštėje po keitimo vietoje Vedad Radonja. Rungtynės baigėsi varžovų pergale rezultatu 2-0.

## Statistika
; Toplygos statistika

Spalvų reikšmės:
:  rungtyniavo TOPLYGA;

## Pasiekimai, įvertinimai
;  su FC Hegelmann
* TBA

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Dominykas Pašilys

**Dominykas Pašilys** (g. 2004 m. rugsėjo 19 d.) – Lietuvos futbolininkas, saugas. 

## Karjera
Nuo 2016 m. atstovavo Nacionalinės Futbolo Akademijos (NFA) komandoms. 2018 m. perėjo į Utenos Utenis.

2018 m. rugpjūčio 24 d. pranešta, kad Dominykas Pašilys išvyksta į „Improtech“ futbolo akademiją (Anglija).

### FK Utenos Utenis
Nuo 2022 m. vasaros atstovavo Utenos Uteniui. Antroje lygoje sužaidė šešerias rungtynes ir pelnė tris įvarčius.

### FK Garliava
2023 m. vasarą prisijungė prie FK Garliava. 2023 m. rugpjūčio 25 d. debiutavo Pirmos lygos rungtynėse prieš FC Neptūnas.

### FC Hegelmann
Nuo 2024 m. buvo registruojamas A lygos rungtynėms, tačiau pagrindinėje komandoje nežaidė. Atstovavo Hegelmann B ekipai Pirmoje lygoje.

2024 m. kovo 7 d. debiutavo Hegelmann B komandoje Pirmos lygos rungtynėse prieš FK Be1. Hegelmann jaunimas nusileido varžovams rezultatu 1–3.

2024 m. balandžio 1 d. pelnė pirmąjį įvartį Pirmos lygos rungtynėse prieš Banga B. Išvykoje Hegelmann futbolininkai palaužė varžovus rezultatu 3–1.

2026 m. vasario 22 d. oficialiai debiutavo klube TOPLYGA rungtynėse prieš Gargždų Bangą. Susitikimą pradėjo startinėje sudėtyje, 34 min. užsidirbo geltoną kortelę ir žaidė iki finalinio švilpuko. Rungtynės baigėsi varžovų pergale rezultatu 2-0.

## Statistika

## Rinktinės
Kitados žaidė visose Lietuvos jaunimo rinktinėse, buvo kviečiamas į šalies U-21 rinktinę. 

## Šaltiniai

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* [ Globalsportsarchive]
Trenčyno Švč. Mergelės Marijos Gimimo bažnyčia

**Trenčyno Švč. Mergelės Marijos Gimimo bažnyčia** () – Romos katalikų parapijos bažnyčia šiaurės vakarų Slovakijoje, Trenčyne, stovinti senamiesčio įkalnėje, pakeliui į Trenčyno pilį. Švč. Mergelės Marijos Gimimo bažnyčia yra vienas vertingiausių ir seniausių sakralinių pastatų mieste. Kartu su Šv. Mykolo koplyčia–osuarijumi, parapijos klebonija ir buvusiu arsenalu, ji buvo miesto įtvirtinimų, saugančių kelią į pilį, dalis. Šie objektai priklauso istorinių statinių kompleksui Marijos kalvoje, dar vadinamoje Marienbergu.

## Istorija

Bažnyčia pastatyta 1324 m., greičiausiai ant dar senesnio statinio, datuojamo XIII a. viduriu, pamatų. 1364 m. bažnyčia gavo išskirtinę ir retą dovaną – paauksuotą gotikinę monstranciją. Imperatorius Karolis IV padovanojo ją karaliui Liudvikui Didžiajam sėkmingų taikos derybų Trenčyno pilyje proga.

Bažnyčios pastatas kelis kartus nukentėjo nuo gaisrų. 1528 m. bažnyčia sudegė per priešų apgultį kartu su netoliese stovinčia Šv. Mykolo koplyčia. Vėliau, XVI a. viduryje, ją atstatė italų architektai renesanso stiliumi. Gausiai dekoruotas įėjimo portalas ir sakykla išlikę iš šio laikotarpio. Dėl 1886 m. kilusio gaisro parapijos bažnyčia XX a. pradžioje buvo dar kartą rekonstruota. Dabartinė jos išvaizda atspindi šiuos pokyčius. Tai apima bokšto kupolo pridėjimą, naują fasadą ir spalvingus vitražus.

Bažnyčios prieangio sienoje įmontuota 1498 m. gotikinė vėliavnešio Martino Zimos antkapio plokštė. Bažnyčios šoninėje navoje įrengta Ilešházi šeimos laidojimo koplyčia, pastatyta 1648 m. Ją didiko Štefan Ilešházi iniciatyva atstatė ir papuošė skulptorius Ludwig God. 

Iš originalių gotikinių baldų iš dalies išsaugoti du tapyti altoriaus sparnai, sukurti maždaug 1400 m. Taip pat išliko nedidelio nešiojamo Švč. Mergelės Marijos altoriaus fragmentas iš maždaug 1420 m. Šios vertybės saugomos Vengrijos nacionalinėje galerijoje Budapešte. Šių meno kūrinių reprodukcijos eksponuojamos Šv. Mykolo koplyčioje. Vargonai minimi 1481 m. gegužės 18 d. įraše. Dabartiniai buvo pastatyti 1930 m.


Trenčín - Farská ulica.jpg|Bažnyčia kalvos šlaite
Trenčín, kostol Narodenia Panny Márie, interiér.jpg|Bažnyčios interjeras
Trenčín, kostel Narození Panny Marie, kruchta.jpg|Vargonai


## Šaltiniai

## Nuorodos

* Farský kostol Narodenia Panny Márie (parapijos svetainė)
Pjanoza

**Pjanoza** () – sala Tirėnų jūroje, Toskanos salyne, 13 km į pietvakarius nuo Elbos. Priklauso Italijai, Toskanai, Livorno provincijai. Sala užima 10,25 km² plotą ir, priešingai nei kitos Toskanos salos, plokščia. Paviršius iškyla į vos 27 m aukštį. Iš to ir kilęs salos pavadinimas ( 'plokščias'). Pjanoza patenka į Toskanos salyno nacionalinį parką.

Pjanozoje randama vėlyvojo paleolito, mezolito laikotarpio radinių. Romėnų laikais vadinta Planasija (*Planasia*), 6–7 m. į šią salą imperatorius Augustas ištrėmė savo vaikaitį Agripą Postumą. VI a. saloje buvo didelis krikščionių katakombų labirintas. Viduramžiais dėl salos kovojo Pizos respublika ir Genujos respublika, 1399 m. atiteko Pjombino kunigaikštystei. Pjanozą siaubė piratų antpuoliai. Po 1533 m. Osmanų antpuolio sala liko negyvenama. XIX a. tapo Toskanos kunigaikštystės dalimi. 1856–1997 m. Pjanozos tvirtovėje veikė kalėjimas. Vienu metu tai buvo griežčiausio režimo kalėjimas, kuriame kalinti mafijos vadeivos (pvz., Džiuzepė Kalo, Benedetas Santapaola, Džovanis Bruska, Mikelė Grekas), Raudonųjų brigadų teroristai (Renatas Kurčas, Albertas Frančeskinis it kt.).

Dabar saloje yra mažas Pjanozos kaimelis su bažnyčia, Spekolos rūmais ir Teljos tvirtove. Vykdomas ribotas turizmas.


Aerial image of Pianosa (view from the southeast).jpg|Sala iš aukštai
Palazzo della Specola e Porto Vecchio di Pianosa (LI).jpg|Spekolos rūmai
Forte Teglia view02 2018-05-30.jpg|Teljos tvirtovė
Villa dell'Agronomo Pianosa (LI).jpg|Buvusi agronomijos vila
Mura del Porto e Porto Vecchio di Pianosa (LI).jpg|Senojo uosto vartai


## Šaltiniai
Patrikas Pranckus

**Patrikas Pranckus** (g. 2006 m. birželio 29 d.) – Lietuvos futbolininkas, saugas. Atstovavo Lietuvos U-17 rinktinei.

## Klubinė karjera
Nuo 2018 m. priklausė Alytaus SRC jaunių ir jaunimo komandoms. 2019 m. persikėlė į BFA. 2022 m. debiutavo pagrindinėje komandoje, žaidė Pirmoje lygoje. 2024 ir 2025 m. sezonuose buvo vienas iš BFA komandos lyderių. 2025 m. sezone Pirmoje lygoje sužaidė 29 rungtynes, pelnė 6 įvarčius ir atliko 10 rezultatyvių perdavimų.

### FA Šiauliai
2026 m. vasario 14 d. oficialiai paskelbta, kad Patrikas Pranckus pasirašė sutartį ir atstovaus FA Šiauliai.

2026 m. vasario 23 d. oficialiai debiutavo klube TOPLYGA rungtynėse prieš FK Transinvest. Susitikimą pradėjo startinėje sudėtyje, o 62 min. pasižymėjo pelnydamas įvartį, po kurio išlygino rezultatą (2–2). Rungtynės baigėsi esant lygiam rezultatui 2–2.

## Statistika
; A lygos statistika

Spalvų reikšmės: 
: rungtyniavo A lygoje;
: Pirmoje lygoje;

## Rinktinės
; Atstovavo U-17 rinktinei
* 2022 m. birželio 29 d. debiutavo Baltijos taurės U-17 turnyro rungtynėse prieš Estiją. Susitikimas baigėsi lygiosiomis 3–3. 
* 2022 m. liepos 1 d. žaidė prieš Suomijos U-17 rinktinę. Varžovai palaužė lietuvius minimalia persvara 1–0.
* 2022 m. liepos 3 d. rungtyniavo prieš Latvijos U-17 rinktinę. Latviai sutriuškino lietuvius rezultatu 4–0.
* 2022 m. spalio 25 d. atstovavo Lietuvos U-17 rinktinei rungtynėse prieš Anglijos bendraamžius. Anglija nugalėjo lietuvius rezultatu 3–1.

;U-21 rinktinė

2026 m. kovą devyniolikmetis buvo pakviestas į U-21 rinktinės sudėtį. Debiutavo kovo 27 d. rungtynėse prieš Ukrainos U-21.
## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* [ Globalsportsarchive]
Trenčyno Aleksandro Dubčeko universitetas

**Trenčyno Aleksandro Dubčeko universitetas** () – valstybinis universitetas, veikiantis Trenčyne, Slovakijoje. Vienas jauniausių šalies univerisitetų, įkurtas 1997 m. Po penkerių metų veiklos pavadintas slovakų politiko Aleksandro Dubčeko vardu. Patenka į geriausių šalies aukštųjų mokyklų 15-tuką ir pasižymi palankiomis sąlygomis kai kurių užsienio šalių studentams, siūlydamas nemokamas studijas slovakų kalba.

Prieš įsteigiant universitetą Trenčyno mieste, veikė keli atskiri kitų Slovakijos universitetų padaliniai. Trenčyno kraštas buvo paskutinis Slovakijoje be universiteto. Be nacionalinio poreikio plėsti aukštojo mokslo galimybes ir didinti studentų skaičių universitetuose, nepriklausomo universiteto įkūrimą Trenčyno krašte daugiausia paskatino didelė pramonės įmonių ir jos gaminių vartotojų koncentracija, įsikūrusios mokslo bei projektų organizacijos, socialinės, sveikatos ir kultūros įstaigos. Antra, čia buvo gana daug besimokančio jaunimo, galinčio tęsti studijas vietos universitete. 

## Struktūra

Trenčyno universitetas teikia universitetinį aukštąjį išsilavinimą keturiuose įvairių sričių fakultetuose, kuriuose daugiausia dėmesio skiriama inžinerijai, technologijoms, vadybai, sveikatos apsaugai ir politologijai. 

* Specialiųjų technologijų fakultetas (*Fakulta špeciálnej techniky*)
* Sveikatos mokslų fakultetas (*Fakulta zdravotníctva*)
* Socialinių ir ekonominių santykių fakultetas (*Fakulta sociálno-ekonomických vzťahov*)
* Pramonės technologijų fakultetas (*Fakulta priemyselných technológií*)
* Politologijos katedra (*Katedra politológie*)
* Funkcinio stiklo centras „FunGlass“ (*Centrum pre funkčné a povrchovo funkcionalizované sklá FunGlass*)

## Šaltiniai

## Nuorodos

* Oficiali svetainė
* Studies in Europe - Universities. Alexander Dubček University of Trenčín
Pavolio Demitros žiemos stadionas

**Pavolio Demitros žiemos stadionas** (), anksčiau ** B.O.F. Arena** – stadionas su ledo arena Trenčyne, Slovakijoje. Žiemos stadionas daugiausia naudojamas žaisti ledo rituliui, yra Slovakijos aukščiausios lygos klubo HK Dukla Trenčín namų arena. Jame taip pat veikia dailiojo čiuožimo klubas „Kraso Trenčín“. 

Stadionas pastatytas 1960 m., jame telpa 6 300 žiūrovų. 2018–2024 m. stadionas buvo etapais renovuotas.

Ledo arena pavadinta profesionalaus ledo ritulininko, buvusio NHL žaidėjo Pavolio Demitros vardu. Pavadinimas pakeistas po 2011 m. Jaroslavlio aviakatastrofos, kurioje jis žuvo su likusia Jaroslavlio „Lokomotiv“ klubo komanda.

## Tarptautinės varžybos

* 1987 m. IIHF pasaulio jaunimo (U-20) čempionatas
* 2023 m. Hlinka Gretzky Cup (U-18)

## Šaltiniai

## Nuorodos

* Dukla Trenčín
Sihotės stadionas

**Sihotės stadionas** () – daugiafunkcis stadionas Trenčyno miesto (Slovakija) šiaurės rytinėje dalyje, Sihotės mikrorajone netoli Trenčyno pilies, Vaho upės pakrantėje. Daugiausia naudojamas futbolui, čia yra vietos klubo FK AS Trenčín namų arena. Aikštę supa keturios žiūrovų tribūnos, VIP ložės įrengtos rytinėje tribūnoje.

## Istorija

Pastatytas 1960 m., iš pradžių talpino 20 tūkst. žiūrovų, nuo pat pradžių stadione įrengtas dirbtinis apšvietimas. Vėliau stadionas ne kartą renovuotas, 2008 m. jo vietų skaičius sumažintas iki 4500. Vėliau jis vėl atnaujintas ir praplėstas, 2013 m. jam skirta 2,4 mln. valstybės lėšų UEFA 3-ajai kategorijai atitikti. 2014 m. senasis stadionas imtas griauti, 2017–2021 m. jis perstatytas į šiuolaikinę areną, talpinančią 11,5 tūkst. žiūrovų. 2021 m. pradžioje naujasis stadionas atidarytas . 2005–2024 m. stadione buvo dirbtinė danga, 2024 m. rugsėjį vėl padengta natūrali žolė.

Stadione vyko 2000 m. Europos U21 jaunimo futbolo čempionatas, sužaistos vienerios Slovakijos rinktinės rungtynės (2001 m. pergalė 4–2 prieš Moldaviją).

## Šaltiniai
Castrén stadionas

**Castrén stadionas** () – stadionas Oulu miesto (Suomija) šiaurinėje dalyje, Velivainijo mikrorajone. Naudojamas futbolui, čia yra vietos futbolo klubo AC Oulu namų arena, taip pat vyksta amerikietiškojo futbolo varžybos. Pavadintas kilmingos suomių giminės *Castrén* vardu. Talpina 4000 žiūrovų.

## Istorija

2006 m. stadionas rekonstruotas.

## Šaltiniai
Račio stadionas

**Račio stadionas** () – daugiafunkcis stadionas Oulu mieste (Suomija), Račio salos (*Raatinsaari*) rytinėje dalyje. Daugiausia naudojamas futbolo reikmėms, yra klubo AC Oulu namų arena. Stadione įrengta šildoma natūralios žolės danga, modernios VIP ložės. Aplink stadioną įrengti bėgimo takai, vyksta lengvosios atletikos varžybos. Į vakarus nuo stadiono, vakarinėje Račio salos dalyje įrengta treniruočių aikštė.

Stadione vyksta ir koncertai – čia dainavo „Deep Purple“, „ZZ Top“, kiti atlikėjai.

## Istorija

Stadionas atidarytas 1953 m. liepos 1 d. Čia 1964, 1971, 1981, 1990, 1998 m. vyko Kalevo žaidynės. 1980 m. vietos klubas OPS Oulu UEFA čempionų taurės turnyre garbingai lygiosiomis 1–1 sužaidė su Liverpool FC klubu, po metų tame pačiame turnyre Oulu klubas nusileido 0–1 tik rungtynių pabaigoje.

XXI a. pradžioje stadionas rekonstruotas, po remonto atidarytas 2011 m. pavasarį.

## Šaltiniai
Trenčyno miesto vartai

**Trenčyno miesto vartai** () – architektūros paminklas Slovakijoje, vienas iš Trenčyno simbolių, buvę miesto vartai. Istorinius vartus vainikuoja renesaninis bokštas, pastatytas ant kvadratinių pamatų, kaip manoma, XV a. pradžioje. Tai buvo „Žemieji vartai“ (*Dolná brána*), kurie saugojo įėjimą į miestą iš pietų pusės. Praėjime po bokštu įrengta gotikinė arka, pro kurią patenkama į vieną pagrindinių senamiestyje Taikos aikštę (*Mierové námestie*) prie pijorų vienuolyno bažnyčios.

Johano Katzianero apgulties metu 1528 m. buvo apgriauti miesto vartai. 1543–1549 m. jie atstatyti, pakelti ir sustiprinti pusapvaliu barbakanu bei mažesniu bokštu. Į miesto vartus buvo galima patekti pakeliamuoju tiltu. Tačiau XVI a. pabaigoje kilusi turkų puolimo grėsmė pareikalavo dar labiau sustiprinti įtvirtinimus. Po rekonstrukcijos XVII a. pirmajame ketvirtyje pastatas buvo paaukštintas – nuo trečiojo aukšto iškilo aštuonkampio plano bokštas. Įtvirtinimai buvo nugriauti 1857 m., tačiau vartai liko. Bokšte buvo įmontuotas renesansinis laikrodis, kuris 1934 m. pakeistas elektriniu. 

Ant bokšto lotyniškas užrašas skelbia: „Kai Dievas neturi miesto savo globoje, tas, kuris jį saugo, veltui stebi.“ Šiandien miesto vartai, 32 m aukščio bokšto lankymas prieinami visuomenei. Iš aukštai įrengtos apžvalgos aikštelės nauju kampu atsiveria Trenčyno pilies, bažnyčių bokštų vaizdai.

## Šaltiniai

## Nuorodos

* Obrázky starého Trenčína *academia.edu*